CELEX: 62009CB0278
Language: el
Date: 2009-11-20 00:00:00
Title: Υπόθεση C-278/09: Διάταξη του Δικαστηρίου (όγδοο τμήμα) της 20ής Νοεμβρίου 2009 [αίτηση του Tribunal de grande instance de Paris (Γαλλία) για την έκδοση προδικαστικής αποφάσεως] — Olivier Martinez, Robert Martinez κατά MGN LIMITED [Κανονισμός (ΕΚ) 44/2001 — Διεθνής δικαιοδοσία σε αστικές και εμπορικές υποθέσεις — Δικαστήριο μη έχον την εξουσία, κατά την έννοια του άρθρου 68, παράγραφος 1, ΕΚ, να υποβάλει προδικαστικό ερώτημα στο Δικαστήριο — Αναρμοδιότητα του Δικαστηρίου]

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/18
            
         Διάταξη του Δικαστηρίου (όγδοο τμήμα) της 20ής Νοεμβρίου 2009 [αίτηση του Tribunal de grande instance de Paris (Γαλλία) για την έκδοση προδικαστικής αποφάσεως] — Olivier Martinez, Robert Martinez κατά MGN LIMITED
   (Υπόθεση C-278/09) (1)
   
   (Κανονισμός (ΕΚ) 44/2001 - Διεθνής δικαιοδοσία σε αστικές και εμπορικές υποθέσεις - Δικαστήριο μη έχον την εξουσία, κατά την έννοια του άρθρου 68, παράγραφος 1, ΕΚ, να υποβάλει προδικαστικό ερώτημα στο Δικαστήριο - Αναρμοδιότητα του Δικαστηρίου)
   2010/C 24/30
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de grande instance de Paris
   
      Διάδικοι
   
   Olivier Martinez, Robert Martinez
   
      κατά
   
   MGN LIMITED
   
      Αντικείμενο
   
   Αίτηση εκδόσεως προδικαστικής αποφάσεως — Tribunal de grande instance de Paris — Ερμηνεία των άρθρων 2 και 5, παράγραφος 3, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2001, L 12, σ. 1) — Δικαστήριο που έχει διεθνή δικαιοδοσία να αποφανθεί επί αγωγής ασκηθείσας λόγω προσβολής του ιδιωτικού βίου και του δικαιώματος στην εικόνα, κατόπιν της δημοσιεύσεως πληροφοριών και φωτογραφιών σε δικτυακό τόπο του οποίου ο διακομιστής (server) ευρίσκεται σε κράτος μέλος διαφορετικό από εκείνο στο οποίο έχει την κατοικία του ο ενάγων — Καθορισμός του τόπου στον οποίο έλαβε χώρα το ζημιογόνο γεγονός — Σημασία, για τον καθορισμό του τόπου αυτού, του αριθμού των συνδέσεων με την επίμαχη ιστοσελίδα που πραγματοποιούνται από το κράτος στο οποίο έχει την κατοικία του ο ενάγων, της ιθαγένειας αυτού και, ενδεχομένως, της γλώσσας στην οποία διατυπώνονται οι επίμαχες πληροφορίες
   
      Διατακτικό
   
   Το Δικαστήριο των Ευρωπαϊκών Κοινοτήτων δεν είναι αρμόδιο να απαντήσει στο ερώτημα που υπέβαλε το tribunal de grande instance de Paris στην υπόθεση C-278/09.
   
      (1)  ΕΕ C 220 της 12.9.2009.